b'\n_START_ARTICLE_\nJurgis Hopenas\n_START_PARAGRAPH_\nJurgis Hopenas (lenk. Jerzy Hoppen, 1891 m. kovo 23 d. Kaunas \xe2\x80\x93 1969 m. spalio 4 d. Torun\xc4\x97) \xe2\x80\x93 Lietuvos tapytojas, grafikas.\n_START_SECTION_\nBiografija\n_START_PARAGRAPH_\n1913 m. studijavo Krokuvos dail\xc4\x97s akademijoje. 1914-1920 m. gyveno Peterburge, nuo 1921 m. su pertraukomis studijavo Vilniaus universitete, nuo 1931 m. jame d\xc4\x97st\xc4\x97; nuo 1937 m. docentas. Dirbo Vilniaus mokslo bi\xc4\x8diuli\xc5\xb3 draugijos muziejuje. Nuo 1946 m. gyveno Lenkijoje, d\xc4\x97st\xc4\x97 Torun\xc4\x97s universitete, 1947-1961 m. Grafikos katedros ved\xc4\x97jas.\n_START_SECTION_\nK\xc5\xabryba\n_START_PARAGRAPH_\nSuk\xc5\xabr\xc4\x97 ofort\xc5\xb3 cikl\xc5\xb3 istorine, buitine, urbanistine tematika (aplankai \xe2\x80\x9eSenasis Vilnius\xe2\x80\x9c 1924 m., 1925 m., 1927 m., teatro dekoracij\xc5\xb3, knyg\xc5\xb3 iliustracij\xc5\xb3, ekslibris\xc5\xb3, nutap\xc4\x97 portret\xc5\xb3, Vilniaus vaizd\xc5\xb3. 1929-1932 m. restauravo Vilniaus universiteto P. Smuglevi\xc4\x8diaus ir J. Lelevelio sali\xc5\xb3 dekor\xc4\x85. 1933 m. suk\xc5\xabr\xc4\x97 Trak\xc5\xb3 pilies fresk\xc5\xb3 kopij\xc5\xb3. 1938-1939 m. sgrafito technika dekoravo Vilniaus katedros Vyskup\xc5\xb3 koply\xc4\x8di\xc4\x85, 1942-1943 m. (su kitais) \xe2\x80\x93 Lentvario ir Perlojos ba\xc5\xbeny\xc4\x8di\xc5\xb3, 1944 m. \xe2\x80\x93 \xc5\xa0v. Jok\xc5\xabbo ir Pilypo ba\xc5\xbeny\xc4\x8dios Vilniuje interjer\xc4\x85. Suk\xc5\xabr\xc4\x97 Lietuvos istorini\xc5\xb3 vietovi\xc5\xb3 dokumentini\xc5\xb3 fotografij\xc5\xb3 serij\xc4\x85. Jo k\xc5\xabriniams b\xc5\xabdingas detalus pie\xc5\xa1inys, ry\xc5\xa1k\xc5\xabs baroko, v\xc4\x97lyvojo romantizmo bruo\xc5\xbeai.'